ನವದೆಹಲಿ:ಇತ್ತೀಚಿಗೆ ಯುರೋಪ್​​ನಲ್ಲಿ ‘ಗಿಳಿ ಜ್ವರ’ ಎಂದು ಕರೆಯಲ್ಪಡುವ ಕಾಯಿಲೆಯಿಂದ ಐದು ಜನರು ಸಾವನ್ನಪ್ಪಿದ್ದಾರೆ. ವಿಶ್ವ ಆರೋಗ್ಯ ಸಂಸ್ಥೆ (WHO) ಸ್ವತಃ ಅನೇಕ ಯುರೋಪಿಯನ್ ದೇಶಗಳಲ್ಲಿ ಸೈಟೋಕೋಸಿಸ್ ಹೆಚ್ಚುತ್ತಿರುವ ಬಗ್ಗೆ ವರದಿ ಮಾಡಿದೆ. ಸಾಕುಪ್ರಾಣಿಗಳ ಮಾಲೀಕರು ಮತ್ತು ಪಕ್ಷಿ ಪ್ರೇಮಿಗಳಲ್ಲಿ ವ್ಯಾಪಕವಾದ ಆತಂಕ ಮತ್ತು ಭೀತಿಯನ್ನು ಉಂಟುಮಾಡಿದೆ.
ಆದರೆ ಗಿಳಿ ಜ್ವರ ಎಂದರೆ ಏನು? ಅದನ್ನು ಹೇಗೆ ತಡೆಯಬಹುದು? ಆರೋಗ್ಯ ಕಾಳಜಿಯ ಮೇಲೆ ಬೆಳಕು ಚೆಲ್ಲಲು ಈ ಮಾರಣಾಂತಿಕ ಕಾಯಿಲೆಯ ಕಾರಣಗಳು, ಲಕ್ಷಣಗಳು ಮತ್ತು ಚಿಕಿತ್ಸೆಯ ಬಗ್ಗೆ ಇಲ್ಲಿ ಮಾಹಿತಿ ನೀಡಲಾಗಿದೆ…
ಕೋವಿಡ್ ನಂತರ, ಪ್ರಪಂಚದಾದ್ಯಂತ ಹೊಸ ರೋಗಗಳ ಸರಣಿ ಮುಂದುವರಿಯುತ್ತದೆ.. ಬ್ಯಾಕ್ಟೀರಿಯಾ, ವೈರಸ್‌ಗಳು ಮತ್ತು ಶಿಲೀಂಧ್ರಗಳ ಆಕ್ರಮಣದಿಂದ ಹೊಸ ರೀತಿಯ ರೋಗಗಳು ಹೊರಹೊಮ್ಮುತ್ತಿವೆ. ಈಗ ಬ್ರಿಟನ್ ಸೇರಿದಂತೆ ಹಲವು ಯುರೋಪಿಯನ್ ರಾಷ್ಟ್ರಗಳ ಜನರು ಗಿಳಿ ಜ್ವರದಿಂದ ಬಳಲುತ್ತಿದ್ದಾರೆ. ಈ ಸೋಂಕು 2023ರಲ್ಲಿ ಬೆಳಕಿಗೆ ಬಂದಿತ್ತು ಎಂದು ತಿಳಿದುಬಂದಿದೆ. 2024 ರ ಆರಂಭದಲ್ಲಿ, ಈ ಸೋಂಕಿನ ಹರಡುವಿಕೆ ಹೆಚ್ಚಾಗಿದೆ.
ಗಿಳಿ ಜ್ವರ ಎಂದರೆ ಏನು?:ಇದು ಪಕ್ಷಿಗಳಿಂದ ಹರಡುವ ರೋಗ. ಕೇವಲ ಗಿಳಿಗಳಿಗೆ ಸೀಮಿತವಾಗಿಲ್ಲ. ವಲಸೆ ಹಕ್ಕಿಗಳು, ಕಾಡು ಪಕ್ಷಿಗಳು ಮತ್ತು ಕೋಳಿ ಫಾರಂನಲ್ಲಿರುವ ಕೋಳಿಗಳು ಸೇರಿದಂತೆ ಇತರ ಪಕ್ಷಿಗಳಿಂದಲೂ ಸೋಂಕು ಹರಡಬಹುದು ಎಂದು ತಜ್ಞರು ಹೇಳುತ್ತಾರೆ. ಗಿಳಿ ಜ್ವರದಿಂದ ಸೋಂಕಿಗೆ ಒಳಗಾದ ವ್ಯಕ್ತಿಯು ಆರಂಭದಲ್ಲಿ ಸಾಮಾನ್ಯ ಜ್ವರದಂತೆಯೇ ರೋಗಲಕ್ಷಣಗಳನ್ನು ಹೊಂದಿರುತ್ತಾನೆ. ಆಗ ಮಾತ್ರ ರೋಗಲಕ್ಷಣಗಳು ಉಲ್ಬಣಗೊಳ್ಳುತ್ತವೆ. ಗಿಳಿ ಜ್ವರ ಎಂದೂ ಕರೆಯಲ್ಪಡುವ ಸೈಟೋಕೋಸಿಸ್ ಕ್ಲಮೈಡಿಯಾ ಕುಟುಂಬದ ಬ್ಯಾಕ್ಟೀರಿಯಾದಿಂದ ಉಂಟಾಗುವ ಒಂದು ರೋಗವಾಗಿದೆ.
ಪಕ್ಷಿಗಳಲ್ಲಿ ರೋಗಲಕ್ಷಣಗಳುಈ ಬ್ಯಾಕ್ಟೀರಿಯಾದಿಂದ ಸೋಂಕಿಗೆ ಒಳಗಾದ ಪಕ್ಷಿಗಳು ಈ ಕೆಳಗಿನ ರೋಗಲಕ್ಷಣಗಳನ್ನು ಹೊಂದಿರಬಹುದು:ನಿಧಾನ ಚಲನೆತೂಕ ನಷ್ಟಊದಿಕೊಂಡ ಕಣ್ಣುಗಳುಹಸಿವಾಗದಿರುವುದುಉಸಿರಾಟದ ತೊಂದರೆಕಣ್ಣುಗಳು ಅಥವಾ ಮೂಗಿನಿಂದ ವಿಸರ್ಜನೆ
ಗಿಳಿ ಜ್ವರದ ಲಕ್ಷಣ:ಜ್ವರ ಮತ್ತು ಶೀತತಲೆನೋವುದದ್ದುಗಳು, ಸ್ನಾಯು ನೋವುಗಳುಒಣ ಕೆಮ್ಮು, ವಾಕರಿಕೆ ಮತ್ತು ವಾಂತಿಉಸಿರಾಟದ ತೊಂದರೆ
ಗಿಳಿ ಜ್ವರ ಹೇಗೆ ಹರಡುತ್ತದೆ?:ಮೊದಲೇ ಹೇಳಿದಂತೆ, ಕ್ಲಮೈಡಿಯ ಸಿಟ್ಟಾಸಿ ಎಂಬ ಬ್ಯಾಕ್ಟೀರಿಯಾ ಪ್ರಾಥಮಿಕವಾಗಿ ಪಕ್ಷಿಗಳಲ್ಲಿ ಕಂಡುಬರುತ್ತದೆ. ಸೋಂಕಿತ ಪಕ್ಷಿಗಳು ಅಥವಾ ಅವುಗಳ ಹಿಕ್ಕೆಗಳು, ಗರಿಗಳು ಅಥವಾ ಉಸಿರಾಟದ ಸ್ರವಿಸುವಿಕೆಯ ನೇರ ಸಂಪರ್ಕದ ಮೂಲಕ ಇದು ಮನುಷ್ಯರಿಗೆ ಹರಡುತ್ತದೆ. ಪಕ್ಷಿಗಳೊಂದಿಗೆ ಕೆಲಸ ಮಾಡುವ ಜನರು, ಉದಾಹರಣೆಗೆ ಪಕ್ಷಿ ಸಾಕುವವರು, ಸಾಕುಪ್ರಾಣಿ ಅಂಗಡಿಯ ಉದ್ಯೋಗಿಗಳು ಮತ್ತು ಪಶುವೈದ್ಯರು ರೋಗಕ್ಕೆ ತುತ್ತಾಗುವ ಹೆಚ್ಚಿನ ಅಪಾಯವನ್ನು ಹೊಂದಿರುತ್ತಾರೆ.
ಯುಎಸ್ ಸೆಂಟರ್ಸ್ ಫಾರ್ ಡಿಸೀಸ್ ಕಂಟ್ರೋಲ್ ಅಂಡ್ ಪ್ರಿವೆನ್ಷನ್ ಪ್ರಕಾರ, ಸೋಂಕು ಧೂಳಿನ ಕಣಗಳು ಮತ್ತು ನೀರಿನ ಹನಿಗಳ ಮೂಲಕವೂ ಹರಡಬಹುದು. ಪಕ್ಷಿಗಳು ಮನುಷ್ಯರನ್ನು ಕಚ್ಚಿದಾಗ ಸೋಂಕು ಹರಡುತ್ತದೆ. ರೋಗಲಕ್ಷಣಗಳು ಉಲ್ಬಣಗೊಳ್ಳುತ್ತಿದ್ದಂತೆ, ನ್ಯುಮೋನಿಯಾ ಮತ್ತು ಹೃದಯ ರಕ್ತನಾಳಗಳ ಉರಿಯೂತ ಸಂಭವಿಸಬಹುದು. ಹೆಪಟೈಟಿಸ್ ಮತ್ತು ನರಸಂಬಂಧಿ ಸಮಸ್ಯೆಗಳೂ ಎದುರಾಗುತ್ತವೆ.ಸರಿಯಾದ ಸಮಯದಲ್ಲಿ ವೈದ್ಯಕೀಯ ನೆರವು ದೊರೆಯದಿದ್ದರೆ ಸಾವು ಸಂಭವಿಸುವ ಸಾಧ್ಯತೆ ಇದೆ ಎಂದು ತಜ್ಞರು ಎಚ್ಚರಿಸಿದ್ದಾರೆ.
ಗಿಳಿ ಜ್ವರ ಹೊಂದಿರುವ ವ್ಯಕ್ತಿಗಳಿಗೆ ರೋಗಲಕ್ಷಣಗಳನ್ನು ಸುಧಾರಿಸಲು ಸಾಮಾನ್ಯವಾಗಿ ಆಂಟಿ ಬಯೋಟಿಕ್ಸ್ ಮತ್ತು ಇತರ ಔಷಧಿಗಳನ್ನು ನೀಡಲಾಗುತ್ತದೆ. ಹಾಗಾಗಿ ನಿಮಗೂ ರೋಗಲಕ್ಷಣಗಳು ಕಾಣಿಸಿಕೊಂಡರೆ ಕೂಡಲೇ ಔಷಧಿ ತೆಗೆದುಕೊಳ್ಳುವುದು ಉತ್ತಮ.
ಗಿಳಿ ಜ್ವರವನ್ನು ನಾವು ಹೇಗೆ ತಡೆಯಬಹುದು? :ಪಕ್ಷಿಗಳನ್ನು ಸಾಕುವಾಗ ಅಥವಾ ಪಕ್ಷಿಗಳು ಇರುವ ಪ್ರದೇಶಗಳಲ್ಲಿ ಕೆಲಸ ಮಾಡುವಾಗ ಶುಭ್ರತೆ ಕಾಪಾಡಿಕೊಳ್ಳಬೇಕು. ಪಕ್ಷಿಗಳು ಅಥವಾ ಅವುಗಳ ಪಂಜರಗಳನ್ನು ಸ್ವಚ್ಛಗೊಳಿಸಿದ ನಂತರ ನಿಮ್ಮ ಕೈಗಳನ್ನು ಸಂಪೂರ್ಣವಾಗಿ ತೊಳೆಯ ಬೇಕು. ಪಕ್ಷಿಗಳು ಮುಖದ ಹತ್ತಿರ ಬರದಂತೆ ಕಾಳಜಿ ವಹಿಸಬೇಕು. ಮಾಸ್ಕ್​ ಧರಿಸಿಯೇ ಪಕ್ಷಿಗಳ ಶುಚಿ ಕಾರ್ಯ ಮಾಡಬೇಕು.
ಈ ತಡೆಗಟ್ಟುವ ಕ್ರಮಗಳ ಜೊತೆಗೆ, ಗಿಳಿ ಜ್ವರದ ಅಪಾಯಗಳ ಬಗ್ಗೆ ನಿಮಗೆ ಮತ್ತು ಇತರರಿಗೆ ಶಿಕ್ಷಣ ನೀಡುವುದು ಸಹ ಅತ್ಯಗತ್ಯ. ನೀವು ಪಕ್ಷಿಗಳು ಇರುವ ಪರಿಸರದಲ್ಲಿ ಕೆಲಸ ಮಾಡುತ್ತಿದ್ದರೆ ಅಥವಾ ಆಗಾಗ್ಗೆ ಪಕ್ಷಿಗಳೊಂದಿಗೆ ಸಂಪರ್ಕಕ್ಕೆ ಬಂದರೆ, ರೋಗಲಕ್ಷಣಗಳ ಬಗ್ಗೆ ತಿಳಿದಿರಲಿ ಮತ್ತು ಅಗತ್ಯವಿದ್ದರೆ ವೈದ್ಯರನ್ನು ಸಂಪರ್ಕಿಸಿ ಅಗತ್ಯ ಕ್ರನಗಳನ್ನು ಕೈಗೊಳ್ಳಿ.
ಬಿಲ್​​ ಗೇಟ್ಸ್ ಒಂದೆ​ ಒಂದೇ ಭೇಟಿಗೆ 5 ಕೋಟಿ ರೂ. ಬೆಲೆ ಬಾಳುವ ಕಾರು ಖರೀದಿಸಿದ ಚಾಯ್​ವಾಲಾ!

ಅಮೀರ್ ಖಾನ್ ಪುತ್ರನ ಜತೆ ಪಬ್‌ನಲ್ಲಿ ಕುಣಿದು ಕುಪ್ಪಳಿಸಿದ ಸಾಯಿ ಪಲ್ಲವಿ ; ವಿಡಿಯೋ ವೈರಲ್

ಆರೋಗ್ಯಕ್ಕೆ ವರದಾನ ʼಬಾಳೆಕಾಯಿʼ; ಬಾಳೆ ಹಣ್ಣನ್ನಲ್ಲ ಕಾಯಿ ತಿಂದು ಆರೋಗ್ಯ ಲಾಭ ಪಡೆದುಕೊಳ್ಳಿ…

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:two × two =
Remember me
